open-index/open-wikipedia-markdown huggingface dataset:
Neuburg an der Donau

**Neuburg an der Donau** on kaupunki Baijerin osavaltiossa Saksassa. Tonava virtaa kaupungin halki. Ingolstadt sijaitsee Neuburg an der Donaun itäpuolella.

## Maantiede
Neuburg an der Donaun etäisyys Münchenistä on 73 kilometriä pohjoisluoteeseen ja Ingolstadtista 18 kilometriä länteen.

## Historia
Nykyisen Neuburgin alueella on asuttu jo tuhansia vuosia. Esimerkiksi roomalaisvallan aikaan paikkakuntaa kutsuttiin nimellä Venaxamodurum. Kukoistusaikansa Neuburg eli ruhtinaskunnan pääkaupunkina 1500-luvun alusta aina 1800-luvun alkuun. Merkittävänä näytteenä siitä on vanhakaupunki, joka säästyi pääosin toisen maailmansodan tuhoilta. Neuburg pääsi käsiksi kaupunkikehitysrahoitukseen jo 1970-luvun alussa, joten se sai mahdollisuuden tarjota yhden Baijerin monumentaalisimmista vanhoistakaupungeista.

Neuburg an der Donau koostuu useista osa-alueista. Bittenbrunnista on ensimmäinen maininta vuodelta 1281 ja Feldkirchenistä vuodelta 1214. Joshofen mainitaan ensi kerran 1107 muodossa Jagshofen. Laisackerista on maininta vuodelta 1214. Varhaisin todiste Riedista on asiakirjassa vuodelta 1214, kuten myös Sehensandista. Zell lienee syntynyt 700–800-luvuilla.

## Talous ja liikenne
Richard Schulz Tiefbaun erikoisalaa on tienrakennus. Sonax on erikoistunut autonhoitotuotteisiin. Autohaus Prüller myy sekä käytettyjä että uusia autoja. Neuburg an der Donaun halki kulkee rautatie ingolstadt–Neuoffingen. Maantieliikenteen merkittävä väylä on Bundesstraße 16. Kaupungin pohjoisosassa sijaitsee Flugplatz Neuburg-Egweil eli Neuburg-Egweilin lentokenttä.

## Lähteet

## Aiheesta muualla
*Neuburg an der Donau, Baijeri, Saksa — Sunrise, Sunset, and Daylength
Mésangueville

**Mésangueville** on kunta Pohjois-Ranskassa Seine-Maritimen departementissa Normandian alueella. Se sijaitsee noin 65 kilometriä Dieppen kaupungista kaakkoon.

Mésangueville oli olemassa jo merovingien aikakaudella. 1300- ja 1400-luvuilla kunta oli Boissayn suvun hallussa. Kunnan keskustassa oleva harmaasta kivestä rakennettu Saint-Nicolasin kirkko on peräisin 1100-luvulta. Kirkko kunnostettiin ensimmäisen kerran 1600-luvulla ja nykyiselleen se kunnostettiin vuonna 1880. Kirkon lattia on päällystetty vanhoilla mukulakivillä, ja kahdeksankulmainen kasteallas on tehty myös kivestä.

## Lähteet

## Aiheesta muualla
Oskar Backlund

**Johan Oskar Backlund** (28. huhtikuuta 1846 Dannike, Ruotsi – 29. elokuuta 1926 Pulkova, Venäjä) oli ruotsalainen tähtitieteilijä, kotoisin Vermlannista.

Backlund oli  vuodesta1873 assistentti Tukholman observatoriossa, 1875 dosentti Uppsalan yliopistossa, 1876 observaattori  Tarton yliopistossa sekä vuodesta 1879 apulaisastronomi Pulkovan observatoriossa ja vuodesta 1895 sen tähtitieteellisen laitoksen johtaja. Hänet valittiin 1883 Pietarin tiedeakatemian jäseneksi. 

Backlundia arvostettiin sekä teoreettisena että käytännöllisenä tähtitieteilijänä. Teoreetikkona hän tutki häiriöteorioita yleensä koskevia kysymyksiä mutta erityisesti pikkuplaneettojen ja Jupiterin kuiden teoriaa ja varsinkin Encken komeetan liikkumista. Hän oli Huippuvuorilla suoritettujen astemittausten venäläisen osan johtaja. Hän perusti Pulkovan observatorion haaraosaston Odessaan. Hän oli monessa suhteessa Venäjällä  aloitteentekijänä ja elvyttäjänä käytännöllisen tähtitieteen, geodesian ja seismologian alalla.

Backlundille  myönnettiin vuonna 1859 Royal Astronomical Societyn kultamitali ja 1914 Bruce-mitali.

## Lähteet

## Aiheesta muualla
Mesnil-Mauger

**Mesnil-Mauger** on kunta Pohjois-Ranskassa Seine-Maritimen departementissa Normandian alueella. Se sijaitsee Béthunejoen varrella, noin 48 kilometriä Dieppen kaupungista kaakkoon.

Mesnil-Mauger syntyi vuonna 1823 yhdistämällä kolme kylää: Louvicamps, Le Pré-Forêt ja Mesnil-Mauger. Notre-Damen kirkko on rakennettu 1000- ja 1600-lukujen välillä.

## Lähteet

## Aiheesta muualla
Julia Scheib

**Julia Scheib** (s. 12. toukokuuta 1998) on itävaltalainen alppihiihtäjä, joka on erikoistunut suurpujotteluun. Hän voitti suurpujottelun maailmancupin kokonaiskilpailun kaudella 2025–2026.

Scheib debytoi arvokilpailuissa Vuoden 2023 MM-kilpailuissa Méribelissä, jossa hän kuului joukkuekilpailussa Itävallan neljänneksi sijoittuneeseen joukkueeseen. Samojen kilpailujen suurpujottelussa hän laski ulos toisella kierroksella. Saalbachin MM-kilpailuissa 2025 hän sijoittui kuudenneksi joukkuekilpailussa ja laski jälleen ulos suurpujottelun toisella kierroksella. Milanon ja Cortinan olympialaisissa 2026 hän sijoittui suurpujottelussa viidenneksi.

Alppihiihdon maailmancupissa Scheib kilpaili ensimmäisen kerran Kronplatzissa tammikuussa 2018 laskien ulos suurpujottelun toisella kierroksella. Ensimmäiset pisteensä hän saavutti Mariborin suurpujottelussa helmikuussa 2019 oltuaan 24:s. Kymmenen parhaan joukkoon Scheib sijoittui ensimmäisen kerran marraskuussa 2023 Killingtonin suurpujottelussa oltuaan seitsemäs. Palkintokorokkeelle hän pääsi ensimmäisen kerran vuotta myöhemmin kauden 2024–2025 ensimmäisessä kilpailussa Söldenissä oltuaan kolmas. Scheib aloitti kauden 2025–2026 vahvasti voittaen kauden avauskilpailun Söldenissä ja sijoittui heti seuraavassa suurpujottelukilpailussa Copper Mountainissa toiseksi. Seuraavalla viikolla hän laski ulos Tremblantin avauskilpailussa mutta voitti niistä jälkimmäisen, kuten myös sitä seuranneen Semmeringin kilpailun. Kranjska Goran suurpujottelussa hän sijoittui toiseksi. Hän voitti Kronplatzin suurpujottelun ja olympialaisten jälkeen myös Åren suurpujottelun. Hän sijoittui kolmanneksi Lillehammerin suurpujottelussa. Hän voitti suurpujottelucupin ja oli maailmancupin kokonaiskilpailussa kahdeksas.

## Lähteet
HaKirya

**HaKirya** () on alue Tel Avivissa, Israelissa. Siellä sijaitsee urbaani sotilastukikohta ja useita Israelin sodanjohdon kohteita. Sitä on kutsuttu ”Israelin Pentagoniksi”.

## Historia
HaKirya on toiminut Israelin puolustusvoimien päämajana vuodesta 1948 eli Israelin valtion perustamisesta lähtien.

Gazan sodan ja Lähi-idän kriisin aikana HaKirya on joutunut useiden iskujen kohteeksi. Esimerkiksi Iran ampui ballistisia ohjuksia HaKiryaa kohti Israelin–Iranin sodan aikana vuonna 2025. Alueelle myös osui, vaikka Israelin ilmatorjunta tuhosikin ison osan ohjuksista.

## Alue
HaKirya sijaitsee tiiviillä kaupunkialueella lähellä TelAvivin keskustaa. HaKiryassa sijaitsee puolustusvoimien sotilastukikohta Camp Rabin, jossa on Matchal- ja Marganit-tornit. Matchal-tornissa on Israelin puolustusvoimien pääesikunta ja Israelin puolustusministeriö. HaKirya onkin yksi Israelin parhaiten suojatuista paikoista.

## Lähteet

## Aiheesta muualla
Impétueux (1786)

**Impétueux** oli Ranskan laivaston kaksikantinen 74-tykkinen Téméraire-luokan linjalaiva.

## Valmistus

Alus tilattiin Rochefortin telakalta, missä köli laskettiin 1786. Alus laskettiin vesille 25. lokakuuta 1787 ja otettiin palvelukseen 1788.

## Palvelus
Britannian kuninkaallinen laivasto valtasi 1. kesäkuuta 1794 Ushantin taistelussa aluksen, joka nimettiin *HMS Impetueux’ksi*. Se paloi 24. elokuuta 1794 Portsmouthissa.

## Lähteet
*

### Viitteet
Molagnies

**Molagnies** on kunta Pohjois-Ranskassa Seine-Maritimen departementissa Normandian alueella. Se sijaitsee Eptejoen varrella, noin 75 kilometriä Dieppen kaupungista kaakkoon.

Molagniesin asutus on vanhaa, ja sieltä on löydetty muun muassa gallialaisia kirveitä. Kristinuskon saapuessa kunnan kyliin rakennettiin useita kirkkoja. Saint-Mennevieux’n kirkko rakennettiin 1100-luvulla. Se on rakennettu kukkulan laelle, mistä on näköala Eptejoen laaksoon. Kirkkoon on tehty vuosisatojen aikana useita muutostöitä.

## Lähteet

## Aiheesta muualla
Pyrrhus (1791)

**Pyrrhus** oli Ranskan laivaston kaksikantinen 74-tykkinen Téméraire-luokan linjalaiva.

## Valmistus

Alus tilattiin 19. lokakuuta 1787 Rochefortin telakalta, missä köli laskettiin heinäkuussa 1789. Alus laskettiin vesille 13. elokuuta 1791 ja otettiin palvelukseen maaliskuussa 1793.

## Palvelus
Alusta modifioitiin Bayonnessa. Se nimettiin uudelleen 7. tammikuuta 1793 *Mont Blanciksi* ja edelleen  7. huhtikuuta 1794 *Trente et un Maiksi* ja 18. huhtikuuta 1795 *Républicainiksi*, kunnes nimeksi palasi 4. tammikuuta 1796 *Mont Blanc*.

Toukokuussa 1794 alus lähti kontra-amiraali Villaretin komentamassa Brestin laivastossa merelle kohdatakseen Pohjois-Amerikasta saapuvan viljasaattueen. Kohtauspaikka oli määrätty Atlantille 400 merimailia Ranskan rannikosta länteen. Britannian kuninkaallisen laivaston amiraalin jaarli Richard Howen saatua tiedon ranskalaisten merelle lähdöstä hän lähti takaa-ajoon, joka johti laivastojen kohtaamiseen 28. toukokuuta. Seuranneeseen kahakkaan *Mont Blanc* ei juuri osallistunut.

Seuraavana päivänä laivastot kohtasivat uudelleen, minkä jälkeen Villaret määräsi *Mont Blancin* saattamaan pahoin vaurioituneen *Indomptablen* kotimaahan korjattavaksi. Viljasaattue ja 16 Pohjois-Amerikan rannikolta kaapattua alusta saapuivat 12. kesäkuuta Berheauemnlahdelle kontra-amiraali Vanstabelin saattamana. Samaan osastoon kuului myös *Mont Blanc*. 

Britannian kuninkaallinen laivasto valtasi 4. marraskuuta 1805 aluksen Trafalgarin taistelun jälkeen Cape Ortegalin edustalla. Alus nimettiin *HMS Mont Blanciksi*. Se muutettiin 1811 ruutiproomuksi ja myytiin maaliskuussa 1819 romutettavaksi.

## Lähteet
*

### Viitteet
Jemmapes (1794)

**Jemmapes** (ex-**Alexandre**) oli Ranskan laivaston kaksikantinen 74-tykkinen Téméraire-luokan linjalaiva.

## Valmistus

Alus tilattiin 19. lokakuuta 1787 Rochefortin telakalta, missä köli laskettiin elokuussa 1790. Alus kastettiin 22. tammikuuta 1792 *Alexandreksi*, mikä vaihdettiin *Jemmapesiksi* 7. tammikuuta 1793. Se laskettiin vesille 22. tammikuuta 1794 ja otettiin palvelukseen maaliskuussa.

## Palvelus
Alus todettiin käyttökelvottomaksi toukokuussa 1820 Rochefortissa. Se määrättiin 16. tammikuuta 1821 muutettavaksi proomuksi. Muutostyö saatiin valmiiksi 2. huhtikuuta 1821. Alus romutettiin 1830 Rochefotissa.

## Lähteet
*

### Viitteet
Archer Daniels Midland

**Archer Daniels Midland Company** (**ADM**) on yhdysvaltalainen elintarvikealan jättiyritys. Sen päätuotteita ovat viljat ja öljykasvit, mutta sen tuotevalikoimaan kuuluu satoja elintarvike- ja rehuteollisuuden tarvitsemia raaka-aineita. ADM:n palvelumuotoja tuotannon ja myynnin lisäksi ovat kuljetukset ja varastointi.

ADM oli vuoden 2026 alun Fortune 500 -listauksessa Yhdysvaltojen 50:nneksi suurin yritys 85,5 miljardin dollarin liikevaihdollaan. Se on yksi maailman neljästä suuresta maataloustuotteita välittävästä ja jalostavasta jätistä, jotka tunnetaan alkukirjaintensa mukaan yhteisnimellä ABCD: muut kolme ovat yhdysvaltalaiset Bunge ja Cargill sekä alankomaalainen Louis Dreyfus. Kaikkien toiminta on hyvin kansainvälistä.

Midlandin tuotteita käyttävät muun muassa leipomot, virvoitusjuomateollisuus sekä maitotuotteiden ja makeisten valmistajat.

Archer Daniels Midland oli aiemmin myös merkittävä kaakaon tuottajana, kunnes tämä liiketoiminta myytiin vuonna 2015 nigerialaiselle Olam Internationalille.

## Historia
Yrittäjä George A. Archer oli työmatkalla Minnesotassa 1900-luvun alussa. Hän huomasi, että alueella oli ravinteikas maaperä, laadukas rataverkko ja kasvava väestö. Archer tiesi, että pellavanviljelyä oltiin vähentämässä Itä-Yhdysvalloissa. Hän lähetti kirjeen ystävälleen John W. Danielsille ja kehotti häntä perustamaan pellavaviljelmän Minnesotaan.

Daniels perusti Daniels Linseed Co:n heinäkuussa 1902 ja rakennutti ensimmäisen viljamyllynsä Minneapolisiin. Archer ryhtyi hänen yrityskumppanikseen. Danielsin vahvuus oli verkostoituminen ja hyvien suhteiden ylläpitäminen. Archer seurasi yrityksen kuluja tarkasti ja yritti minimoida tappioita muun muassa käyttämällä tuotot myllyn laajentamiseen toimistotarvikkeiden ostamisen sijaan.

Yrityksen liikevoitto oli puoli vuotta perustamisen jälkeen 30&nbsp;212,80 dollaria. Tilikauden loppuessa liikevoitto oli noin 72&nbsp;000 dollaria. Kymmenen vuoden kuluttua yrityksen tuotantokapasiteetti oli kolminkertaistunut ja markkina-arvo oli kahdeksan kertaa suurempi.

## Lähteet

## Aiheesta muualla
Friedrich Traugott Kützing

**Friedrich Traugott Kützing** (1807–1893) oli saksalainen levätutkija.

Kützing matkusti 1835 Berliinin tiedeakatemian stipendillä Etelä-Eurooppaan tutkimaan Välimeren ja Adrianmeren leviä. Hän toimi 1838–1883 reaalikoulun opettajana Nordhausenissa ja sai 1844 professorin arvonimen. Hänen työnsä ovat laajentaneet levien tuntemusta merkittävällä tavalla. Teoksessa *Grundzüge der philosophischen botanik* hän vastustaa hypoteesia lajien pysyvyydestä.

## Teokset
* *Synopsis diatomearum* (1833)
* *Algæ aquæ dulcis* (1833–1836)
* *Phycologia generalis, oder anatomie, physiologie und systemkunde der tange* (1843)
* *Die kieselschaligen bacillarien oder diatomeen* (1844; 2. p. 1865)
* *Phycologia germanica* (1845)
* *Tabulæ phycologicæ* (19 osaa, 1845-71; sis. 1&nbsp;900 väritaulua, kuvaukset 4&nbsp;407 levälajista)
* *Species algarum* (1849)
* *Grundzüge der philosophischen botanik* (2 osaa, 1851–1852)

## Lähteet

## Aiheesta muualla
James B. Herrick

**James Bryan Herrick** (11. elokuuta 1861 Oak Park, Illinois – 7. maaliskuuta 1954 Chicago, Illinois) oli yhdysvaltalainen kardiologi, joka työskenteli Presbyterian-sairaalassa Chicagossa vuosina 1895–1945. Hän julkaisi vuonna 1910 ensimmäisen tieteellisen kuvauksen sirppisoluanemiasta, jolle tyypilliset epämuodostuneet punasolut havaitsi hänen ohjaamansa lääkäriopiskelija Ernest E. Irons.

## Julkaisuja
* 

## Lähteet
Thésée (1790)

**Thésée** oli Ranskan laivaston kaksikantinen 74-tykkinen Téméraire-luokan linjalaiva.

## Valmistus

Alus tilattiin 19. lokakuuta 1787 Rochefortin telakalta, missä köli laskettiin maaliskuussa 1788. Alus laskettiin vesille 14. huhtikuuta 1790 ja otettiin palvelukseen elokuussa.

## Palvelus
Alus nimettiin 7. tammikuuta 1793 *Révolutioniksi* ja edelleen 5. helmikuuta 1803 *Finistèrreksi*. Se todettiin käyttökelvottomaksi 6. joulukuuta 1804. Alus määrättiin 7. tammikuuta 1805 muutettavaksi Brestissä ylläpitoproomuksi (). Se romutettiin vuonna 1816.

## Lähteet
*

### Viitteet
Poundbury

**Poundbury** on kokeellinen kaupunkilaajennus Dorchesterin kaupungin länsireunalla Dorsetin kreivikunnassa Englannissa. Hanketta johtaa Cornwallin herttuakunta, ja se sai vahvan tuen kuningas Charles III:lta hänen ollessaan Walesin prinssi ja Cornwallin herttua. Pääarkkitehtina ja -suunnittelijana toimineen Léon Krierin johdolla alueen suunnittelu perustuu perinteiseen arkkitehtuuriin ja uusurbanistiseen ajatteluun. Vuoden 2021 väestönlaskennan mukaan alueella asui 4 100 asukasta.

## Missio
Poundbury on rakennettu Charles III:n periaatteiden mukaisesti. Charles III tunnetaan vahvoista näkemyksistään, jotka kyseenalaistivat sodanjälkeisen esikaupunkimaisen kaupunkisuunnittelun trendejä. Vuodesta 1993 lähtien kaupunki on saanut sekä kritiikkiä että kiitosta arkkitehdeilta ja suunnittelukriitikoilta.

Alue on rakennettu tiheästi asutun kaupunkimallin mukaisesti, ja sen tavoitteena on luoda integroitu kauppojen, yritysten sekä yksityisten ja sosiaalisten asuntojen yhteisö. Alueella ei ole kaavoitusta. Suunnittelijat väittävät suunnittelevansa alueen ihmisten eikä autojen ympärille ja pyrkivänsä tarjoamaan korkealaatuisen ympäristön. Jatkuvan rakentamisen välttämiseksi kunnallistekniikka on haudattu kaupungin alle yhteisiin kunnallistekniikkakanaviin. Yhteisiä tiloja ylläpitää isännöintiyhtiö, johon kaikki asukkaat kuuluvat. Alue koostuu 35-prosenttisesti sosiaalisista asunnoista, ja se on suunniteltu kestävän kehityksen mukaiseksi.

## Lähteet

## Aiheesta muualla
Shovelware

**Shovelware** tarkoittaa tietokoneohjelmia, joilla on hyvin vähän arvoa. Näitä ohjelmia käytetään täytteenä ja ovat suunnattu käyttäjille, jotka olettavat saavansa enemmän vastinetta rahoilleen. Shovelware-ohjelmat voivat olla esiasennettuna tietokoneelle. Termi on syntynyt 1980-luvulla shareware-ohjelmien myötä.
Digitaalista latausta tarjoavilla kauppapaikoilla shovelware koetaan ongelmana suuren määrän ja heikon laadun vuoksi. Shovelware-pelit eivät yleensä eroa merkittävästi toisistaan ja ne voivat haitata muiden pelien löytämistä. Indie-videopelien kehittäjät ovat erityisesti kärsineet löydettävyyden ongelmasta koska julkaisut putoavat nopeasti julkaisuajan mukaan järjestetyllä listalla alaspäin. Toisinaan heikkolaatuiset pelit poistetaan tekijänoikeuksien rikkomisen vuoksi. Heikkolaatuiset pelit voivat käyttää myös valheellisia kuvakaappauksia, jotka saattavat olla peräisin jostain muusta pelistä. Pelien näkyvyyttä nostetaan keinotekoisesti tiettyjen avainsanojen käytöllä, lähes jatkuvilla alennuksilla, ja julkaisemalla samasta pelistä useita versioita.

Vuonna 2026 Sony poisti PlayStation Storesta satoja saman kehittäjän tekemiä riesaksi koettuja pelejä.

## Lähteet
Ernest E. Irons

**Ernest Edward Irons** (17. helmikuuta 1877 Council Bluffs, Iowa – 18. tammikuuta 1959 Chicago, Illinois) oli yhdysvaltalainen lääkäri. Hän oli Rush Medical Collegen dekaani vuosina 1923–1936, American Medical Associationin puheenjohtaja vuosina 1949–1950 ja chicagolaisen tuberkuloosisairaalan hallituksen puheenjohtaja. Irons löysi potilaaltaan vuonna 1904 epämuodostuneita punasoluja, joihin liittyvän sirppisoluanemian kardiologi James B. Herrick kuvasi vuonna 1910.

## Lähteet
Oulu 2026

**Oulu 2026** (tyyliteltynä Oulu2026) on Euroopan kulttuuripääkaupunki -hanke Oulussa vuonna 2026. Oulu valittiin vuoden 2026 Euroopan kulttuuripääkaupungiksi kesäkuussa 2021. Muut hakijakaupungit olivat Savonlinna ja Tampere. Yhtä aikaa Oulun kanssa kulttuuripääkaupunki on myös Trenčín Slovakiassa.

Tasavallan presidentti Alexander Stubb avasi Oulussa kulttuuripääkaupunkivuoden 16. tammikuuta 2026 ja ehdotti Oululle slogania *”Oulu, even cooler than you think”*.

## Hankkeen kunnat
Oulu 2026 -hankkeeseen ovat liittyneet seuraavat Oulun alueen muut kunnat: Alavieska, Haapajärvi, Haapavesi, Hailuoto, Hyrynsalmi, Ii, Kajaani, Kalajoki, Kemi, Kempele, Kuhmo, Kuusamo, Kärsämäki, Liminka, Lumijoki, Muhos, Nivala, Oulainen, Paltamo, Pielavesi, Pudasjärvi, Puolanka, Pyhäjoki, Pyhäjärvi, Pyhäntä, Raahe, Ristijärvi, Sievi, Siikajoki, Siikalatva, Sotkamo, Suomussalmi, Taivalkoski, Tornio, Tyrnävä, Utajärvi, Vaala ja Ylivieska.

## Vuoden tapahtumia
* Oulu2026-Avajaisfestarit 16.–18. tammikuuta
* *Beyond the Sky*, Lauri Porran säveltämän musiikin ja Jukka-Pekka Metsävainion avaruuskuvat yhdistävän teoksen kantaesitys marraskuussa 2026
* *Eanangiella – Maan kieli*, saamelaisen taiteen ja duodjin näyttely Oulun taidemuseossa
* *MASS*, Leonard Bernsteinin säveltämän teoksen ensiesitys Suomessa huhtikuussa 2026
* *Ovllá*, Cecilia Damströmin säveltämän pohjoissaamen- ja suomenkielisen oopperan kantaesitys Oulun kaupunginteatterissa 16. tammikuuta 2026
* *Play*, Fotografiska Tallinnan valokuvanäyttely Pekurin kauppakorttelissa

## Katso myös
* Wikiprojekti:Oulu2026

## Lähteet

## Aiheesta muualla

*Oulu2026-sivusto
Käpylän Lentopalloilijat

**Käpylän Lentopalloilijat** (lyh. KäLe; naisten joukkue myöhemmin nimellä **Vartiokylän Wartti**) oli helsinkiläinen lentopalloseura. Se pelasi lentopalloa pääsarjatasolla sekä miehissä että naisissa erityisesti pääsarjahistorian alkuvuosina 1950- ja 1960-luvuilla. Vuosina 1965 ja 1966 seura voitti mestaruuden sekä miehissä että naisissa.

Seuran naisten joukkue vaihtoi 1960-luvulla nimensä Vartiokylän Wartiksi ja voitti mestaruuden Wartin nimellä vuosina 1969, 1970 ja 1972. Seuran miesten joukkue jatkoi Käpylän Lentopalloilijoiden nimellä mutta lopetti lentopallotoiminnan vuonna 1972.

## Mestaruudet

### Miesten SM-sarja
* 1964–1965
* 1965–1966

### Naisten SM-sarja

* 1959
* 1961
* 1963
* 1963–64
* 1964–65
* 1965–66
* 1968–69 (Wartti)
* 1969–70 (Wartti)
* 1971–72 (Wartti)

## Lähteet
Jordanian senaatti

**Jordanian senaatti** () on Jordanian parlamentin ylähuone.

Nykymuodossaan senaatti perustettiin vuoden 1952 perustuslain nojalla. Sen tehtäviin kuuluu valvoa ja kommentoida edustajainhuoneen tekemiä lakiehdotuksia paitsi niiltä osin, jossa vastuu on perustuslain mukaan yksinomaan edustajainhuoneella. Senaattoreilla on oikeus myös esittää kysymyksiä ministereille, mutteivat äänestää heidän luottamuksestaan.

Senaatissa on 69 edustajaa. Heitä ei valita vaaleilla, vaan senaattorit nimittää virkaansa Jordanian kuningas. Kuningas voi myös hajottaa senaatin kokonaan tai erottaa sen yksittäisiä edustajia. Senaattorien virkakausi on neljä vuotta, mutta heidät voidaan nimittää virkaansa myös uudestaan tämän jälkeen. Senaattoriksi nimitettävien tulee olla pätevä toimimaan edustajainhuoneen edustajana, 40-vuotias ja täyttää joku seuraavista ehdoista:

* entinen tai nykyinen pääministeri tai ministeri
* entinen suurlähettiläs, diplomaatti, edustajainhuoneen puhemies, korkeimman oikeuden tuomari, valitustuomioistuimen (sekä maallinen että šaria) tuomari
* entinen upseeri, joka on sotilasarvoltaan väh. kenraaliluutnantti
* entinen edustajainhuoneen edustaja, joka on valittu edustajaksi väh. kahdesti
* on muuten katsottu olevan sopiva tehtävään aikaisemman toimintansa perusteella

Senaatin puhemiehenä on vuodesta 2015 lähtien toiminut entinen pääministeri Faisal al-Fayiz. Hän uusi paikkansa viimeksi vuonna 2024.

## Lähteet

* 

### Viitteet
Mika Värtö

**Mika Värtö** (s. 1988) on suomalainen taikuri ja mentalisti. Värtö voitti ravintolataikuuden Pohjoismaiden mestaruuden vuonna 2025 ja sijoittui pronssille ravintolataikuuden Suomen mestaruuskilpailuissa vuonna 2022.

## Tausta
Värtö on kotoisin Helsingistä. Hän työskenteli ennen taikurin uraansa musiikki- ja mainosalalla yritysmaailmassa VILD Musicissa. Koronapandemian aikana hän jäi sapattivapaalle työelämästä. Samoihin aikoihin hänen vasen korvansa kuuroutui äkillisesti, mikä vaikutti päätökseen luopua äänialaan liittyvistä töistä.

Taikuus on kiinnostanut Värtöä lapsuudesta lähtien, ja hän on seurannut aktiivisesti sekä kotimaisia että kansainvälisiä taikuriesityksiä.

## Taikurin ura
Värtö aloitti taikuuden systemaattisen opiskelun aikuisiällä. Hän on itseoppinut taikuri, joka on opiskellut taikatemppuja verkkokurssien, kirjojen ja DVD-materiaalien avulla. Hänen mukaansa laadukkaiden temppujen oppiminen edellyttää pitkäjänteistä harjoittelua ja toistoja.

Vuonna 2022 hän osallistui ravintolataikuuden Suomen mestaruuskilpailuihin, joissa sijoittui pronssille. Kilpailumenestys vahvisti hänen päätöstään ryhtyä ammattitaikuriksi.

Värtö on työllistänyt itsensä taikurina usean vuoden ajan. Vuonna 2025 hän voitti ravintolataikuuden Pohjoismaiden mestaruuden. Kilpailussa taikurit esiintyvät ravintolaympäristössä, ja voittaja ratkaistaan yleisöäänestyksellä.

## Esiintymistyyli

Värtön esitykset ovat monipuolisia ja tilannekomiikka hyödyntäviä. Hän käyttää esityksissään muun muassa pelikortteja, Rubikin kuutioita ja psykologisia elementtejä. Hänen kohderyhmänsä on ensisijaisesti aikuisyleisö, ja esitysten tyyliä on kuvattu nykyaikaiseksi ja humoristiseksi.

Värtö on todennut, että teknisen osaamisen lisäksi taikurilta vaaditaan esiintymistaitoa ja kykyä luoda yhteys yleisöön. Hän on saanut neuvoja kokeneemmilta suomalaisilta taikureilta, kuten Taikuri Luttiselta.

## Esiintymiset ja asiakkaat

Värtön esiintymisistä noin puolet on yritystilaisuuksia ja puolet yksityistilaisuuksia, kuten syntymäpäiväjuhlia ja häitä. Merkittävä osa vuoden esiintymisistä sijoittuu pikkujoulukauteen. Hän esiintyy eri puolilla Suomea, erityisesti Etelä-Suomessa.

## Yksityiselämä
Värtö on perheenisä. Hän viettää vapaa-aikaansa perheensä kanssa ja harrastaa luonnossa liikkumista.

## Palkinnot ja tunnustukset
* Ravintolataikuuden Suomen mestaruuskilpailut: pronssi (2022)
* Ravintolataikuuden Pohjoismaiden mestaruus (2025)

## Lähteet
Japaninkoirahai

**Japaninkoirahai** (*Hemitriakis japanica*) on koirahaihin kuuluva kalalaji. Lajia tavataan uhanalaisena Tyynenmeren länsiosista.

## Koko ja ulkonäkö
Japaninkoirahai voi kasvaa suurimmillaan 110–120 cm pitkäksi, ja naaraat ovat hieman koiraita suurempia. Laji on ruumiinrakenteeltaan virtaviivainen, hoikka ja pitkäkuonoinen. Selkäeviä on kaksi ja ne ovat kooltaan yhtä suuret. Kalan sieraimia peittävät lyhyet iholäpät. Väriltään japaninkoirahai on harmaa ja evät ovat valkokärkiset.

## Levinneisyys ja elintavat
Japaninkoirahain levinneisyysalue ulottuu Kiinasta Pohjois-Koreaan ja Japaniin. Laji elää lähellä pohjaa yleensä noin 100 metrin syvyydessä, ja syvimmillään sitä on tavattu noin 700 metrin syvyydessä. Se on peto, joka saalistaa ravinnokseen kaloja, äyriäisiä ja pääjalkaisia. Kala synnyttää eläviä poikasia, joita on kerrallaan 8–22. Lisääntymiskausi on kesäkuusta elokuulle ja poikaset kehittyvät naaraan kohdussa noin vuoden ajan.

Japninkoirahaita kalastetaan myös kaupallisesti koko sen levinneisyysalueella ja sen liha on arvostettua. Lihaa hyödynnetään muun muassa keitettynä tai kuivattuna. Lisäksi evistä voidaan tehdä niiden melko pienestä koosta huolimatta haineväkeittoa. Runsaan kalastuksen vuoksi kannat ovat vähentyneet voimakkaasti monin paikoin, ja japaninkoirahai luokitellaan erittäin uhanalaiseksi. Kalastuksen lisäksi lajin kantaa uhkaa rannikkoelinympäristöjen tuhoutuminen.

## Lähteet
Kaave jõgi

**Kaave jõgi** on Virossa Jõgevamaalla Jõgevassa ja Põltsamaalla virtaava 38 kilometriä pitkä Pedja jõen sivujoki. Se alkaa Vaimastveren kylän samannimiseltä suolta Jõgevassa ja se virtaa koko ajan kohti etelää. Joen alkukilometrit ovat voimakkaasti muunneltuja. Joki on täällä enimmäkseen suoraksi kaivettua kanavaa, joka virtaa soistuneella metsämaalla kaukana asutuksesta. Jokeen yhtyy oikealta suoalueelta tuleva Lombivälja oja juuri, kun joki alittaa kantatien 37 Jõgevan länsipuolella, jonka jälkeen virtaa joki alajuoksullaan luonnollisessa uomassaan. Keskijuoksulla joki virtaa metsien ja kylien ympäröimänä. Muutaman kilometrin jälkeen jokeen yhtyy vasemmalta tuleva Siimusti oja Härjanurmen kylässä. Seuraavassa Sadukülassa on joessa ollut padottu tekojärvi, joka on nykyään tyhjillään. Jokeen on useaan kohtaan rakennettu kivisiä pohjapatoja vedenpinnan nostamiseksi. Ne eivät ole varsinaisesti nouseville kaloille vaellusesteitä, sillä ainakin suuret kalat pääsevät niiden ohitse. Joki seuraa Jõgevasta etelään Puurmaniin johtavaa tietä ohittaen pienen Tammikun kylän. Puurmanin kylässä Põltsamaalla sijaitsee Pedja jõgeen padottu rakennettu Puurmani paisjärv, johon Kaave jõgi laskee.

Kaave joen valuma-alueen pinta-ala on 142 neliökilometriä ja joen suurimpia sivu-uomia ovat Siimusti oja (pituus 10 km ja valuma-alue 18 km²) ja Lombivälja oja (pituus 11 km ja valuma-alue 35 km²).

Kaave jõgi Kaave külas.jpg|Joki Kaaven kylässä.


## Lähteet
* 
### Viitteet
Pirkko Kumpunen

**Pirkko Kumpunen** (s. 11. elokuuta 1938 Helsinki) on suomalainen näyttelijä ja koreografi.

## Elämä ja ura
Pirkko Kumpusen vanhemmat olivat postiesimies Lauri Kumpunen ja Kerttu Kumpunen. Hän opiskeli Suomen Kansallisoopperan balettikoulussa 1950–1960, lisäksi hän otti lauluopintoja muun muassa Lappeenrannan musiikkiopistossa ja suoritti teatteri-, baletti- ja tanssitaiteen opintoja Pariisissa, Lontoossa, Roomassa, Kölnissä ja Tukholmassa. Hän opetti klassista balettia muun muassa Hämeenlinnan musiikkiopistossa.

Kumpunen toimi näyttelijänä ja koreografina Lappeenrannan kaupunginteatterissa 1966–1967, Jyväskylän kaupunginteatterissa 1967–1974, Joensuun kaupunginteatterissa 1974–1979 ja Helsingin Operettiteatterissa 1982–1984. Hänen uransa jatkui klassisen baletin pääkoreografina Oulun kaupungin balettikoulussa 1987–1989 ja tanssijana erillisillä sopimuksilla Suomen Kansallisoopperan iltabaletissa. Kumpunen vieraili koreografina Jyväskylän Oopperayhdistyksen oopperoissa, Helsingin Operettiteatterissa sekä Lontoossa 1989. Hänen elokuva- ja televisiotoimintansa käsitti tanssirooleja Sylvesterssonin televisiobaleteissa, joiden ohella hän teki omia koreografioita.

Kumpusen rooleja olivat muun muassa Anastasia (*Anastasia*), Monica (*Uuden vuoden yö*), Hortense (*Zorbas*), Golde (*[[Viulunsoittaja katolla]]*), Loviisa (*[[Niskavuoren Heta (näytelmä)|Niskavuoren Heta]]*) ja Margit Granquist (*Särkelä itte*). Hän teki koreografioita muun muassa kappaleisiin *Zorbas*, *[[My Fair Lady]]*, *[[Hair]]* ja *Hawaijin kukka*.

## Lähteet
* 
* 
* 

### Viitteet
Duguay-Trouin (1788)

**Duduay-Trouin** oli Ranskan laivaston vuonna 1788 vesillelaskettu 74-tykkinen Téméraire-luokan linjalaiva.

## Valmistus

Alus tilattiin Brestin telakalta, missä köli laskettiin 1787. Alus laskettiin vesille 30. lokakuuta 1788 ja otettiin palvelukseen heinäkuussa 1790.

## Palvelus
Kuningasmielinen miehistö luovutti aluksen elokuussa 1793 Toulonissa Britannian kuninkaalliselle laivastolle. Britit polttivat 18. joulukuuta aluksen vetäytyessään Toulonista.

## Lähteet
*

### Viitteet
Görogly

**Görogly** on kaupunki ja samannimisen piirikunnan hallinnollinen keskus Daşoguzin maakunnassa Turkmenistanissa. Se sijaitsee 22 kilometriä Daşoguzista etelään. Vuoden 2022 väestönlaskennan mukaan kaupungissa oli 26&nbsp;770 asukasta.

Paikkakunta tunnettiin vuoteen 2002 saakka Tagtan taajamana. Siitä tuli kaupunki vuonna 2016.

Göroglyssa toimii puuvillanpuhdistuslaitos, kehräämö, kutomo ja maatalouskoneiden korjauspaja. Piirikunnan maatalous on erikoistunut puuvillan ja viljan viljelyyn, karjanhoitoon ja silkinviljelyyn. Seudun nähtävyyksiin kuuluu Ysmamyt atan mausoleumi kaupungin eteläpuolella.

## Lähteet
Jupiter (1789)

**Jupiter** oli Ranskan laivaston vuonna 1788 vesillelaskettu 74-tykkinen Téméraire-luokan linjalaiva.

## Valmistus

Alus tilattiin 19. lokakuuta 1798 Brestin telakalta, missä köli laskettiin kesäkuussa 1788. Alus laskettiin vesille 4. marraskuuta 1789 ja otettiin palvelukseen lokakuussa 1790.

## Palvelus
Maaliskuussa 1794 alus nimettiin uudelleen *Montagnardiksi* ja 18. toukokuuta 1795 *Démocrateksi*. Aluksen alkuperäinen nimi palautettiin 30. toukokuuta 1795, kunnes se nimettiin 17. joulukuuta 1797 *Bataveksi*. Alus todettiin käyttökelvottomaksi 6. tammikuuta 1807. Aluksen romutus saatiin päätökseen Brestissä 14. elokuuta 1807.

## Lähteet
*

### Viitteet
Where Is My Husband!

**Where Is My Husband!** on brittiläisen laulaja-lauluntekijä Rayen kappale, joka julkaistiin 19. syyskuuta 2025. Kappaleen on kirjoittanut ja tuottanut Rayen kanssa Mike Sabath. Se on Rayen toisen studioalbumin *[[This Music May Contain Hope]]* ensimmäinen single. 

Julkaisun yhteydessä kappaleelle julkaistiin musiikkivideo, jossa Raye yrittää saada mysteerimiehen. Kaupallisesti kappale oli menestys ja se nousi Britannian singlelistan kärkisijalle sekä Yhdysvaltain Billboard Hot 100 -listan sijalle 13. 

## Taustaa ja julkaisu
Raye esitti ”Where Is My Husband!” -kappaleen Glastonburyn festivaaleilla 28. syyskuuta 2025. *[[New Musical Express|NME:n]]* Surej Singh kirjoitti, että kappale oli ”mahtava sävelmä” ja kertoi, että laulajalle oli mukana puhallinorkesteri. Myöhemmin Raye esitti kappaleen muun muassa All Points East -festivaaleilla ja Montreux Jazz Festivaleilla. Hän myös julkaisi kappaleesta pieniä pätkiä Tiktokissa. 

”Where Is My Husband!” julkaistiin 19. syyskuuta 2025 Human Re Sources -levy-yhtiön kautta. Kappaleen on kerrottu olevan ensimmäinen single Rayen toiselta studioalbumilta. Julkaisun yhteydessä Raye julkisti kiertueen This Tour May Contain New Music, joka ulottuu Eurooppaan ja Pohjois-Amerikkaan.

Ranskalaisen DJ David Guettan ja italialaisen DJ Hypetonin remix julkaistiin 14. marraskuuta 2025. 

## Sävellys
Raye kirjoitti ja tuotti kappaleen pitkäaikaisen yhteistyökumppaninsa Mike Sabathin kanssa. *[[Rolling Stone]]n* David Brownen mielestä kappale on yhdistelmä vanhaa ja uutta R&B:tä. *[[Consequence of Sound|Consequence]]* -lehden Paolo Ragusa kuvaili kappaletta popkappaleeksi retrotyylillä. Kappaleen sanoituksissa Raye etsii elinikäistä mieskumppania ja viittaa sanoissa kihlasormukseen. 

## Kaupallinen menestys
”Where Is My Husband!” debytoi Britannian singlelistan sijalla neljä 26. syyskuuta 2025. Seuraavalla viikolla kappale nousi kolmannelle sijalle ja marraskuussa toiseksi. Tammikuussa 2026 kappale nousi listan ykköseksi tehden siitä Rayen toisen listaykkösen Britanniassa ja vuoden 2026 ensimmäisen. 

Suomessa kappale nousi singlelistan sijalle 25 ja radiosoittolistan sijalle 15. 

## Lähteet
Nestor (1793)

**Nestor** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin Brestin telakalta, missä köli laskettiin lokakuussa 1790. Alus laskettiin vesille 22. heinäkuuta 1793 ja otettiin palvelukseen lokakuussa.
 
## Palvelus
Alus nimettiin uudelleen 17. joulukuuta 1797 *Cisalpiniksi* ja 5. helmikuuta 1803 *Aquiloniksi*. Se ajoi  Pallesinkarikkoon, kun Britannian kuninkaallinen laivasto hyökkäsi 14. huhtikuuta 1809 Île d'Aixin ankkuripaikalle. Britit tuhosivat hylyn 14. huhtikuuta.

## Lähteet
*

### Viitteet
Tigre (1793)

**Tigre** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin Brestin telakalta, missä köli laskettiin tammikuussa 1791. Alus laskettiin vesille 8. toukokuuta 1793 ja otettiin palvelukseen elokuussa.
 
## Palvelus
Britannian kuninkaallisen laivaston Bridportin komennossa ollut laivasto-osasto valtasi aluksen 22. kesäkuuta 1795 Île de Groixin kahakassa. Alus romutettiin 1817.

## Lähteet
*

### Viitteet
Vengeur (1789)

**Vengeur** oli Ranskan laivaston vuonna 1788 vesillelaskettu 74-tykkinen Téméraire-luokan linjalaiva.

## Valmistus

Alus tilattiin 19. lokakuuta 1787 Brestin telakalta, missä köli laskettiin 23. toukokuuta 1788. Alus laskettiin vesille 16. joulukuuta 1789 ja otettiin palvelukseen 20. elokuuta 1790.

## Palvelus
Alus ajoi karille 12. joulukuuta 1792 Ajaccion edustalla. Se hylättiin ja poltettiin 8. kesäkuuta 1793.

## Lähteet
*

### Viitteet
Scipion (1790)

**Scipion** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin 19. lokakuuta 1787 Toulonin telakalta, missä köli laskettiin 1789. Alus laskettiin vesille 30. heinäkuuta 1790 ja otettiin palvelukseen marraskuussa.

## Palvelus
Brittiläis-espanjalainen laivasto valtasi 20. elokuuta 1793 aluksen Toulonissa. Alus paloi 20. marraskuuta 1793 Livornossa.

## Lähteet
*

### Viitteet
Minttu (laulaja)

**Minttu**, oik. **Minttu Suo**, on suomalainen laulaja. Minttu tunnetaan muun muassa kappaleistaan ”Paperihaavoja”, ”Everest” ja ”Tyttöystävä”.

## Ura
Mintun ura käynnistyi, kun hän solmi levytyssopimuksen Universal Music Groupin kanssa vuonna 2025. Hän julkaisi vuonna 2025 esikoisinglensä ”Paperihaavoja”, joka nousi Suomen radiosoittolistan sijalle 12.

Mintun lokakuussa 2025 julkaisemasta kappaleesta ”Tyttöystävä” nousi pieni kohu ja Tiktokissa sen sanoituksia paheksuttiin, sillä ne käsittelevät varatun miehen ja sinkkunaisen kemiaa. 
 
## Vaikutteet
Minttua ovat inspiroineet muun muassa laulajat Beyoncé ja Tate McRae.

## Yksityiselämä
Minttu on suomalaislaulaja Lauri Tähkän tytär. Hän on kilpaillut telinevoimistelussa.

## Diskografia
### Singlet
* ”Paperihaavoja” (2025)
* ”Mokaamisen maailmanmestari” (2025)
* ”Yöpakkasii” (2025)
* ”Tyttöystävä” (2025)
* ”Everest” (2026)

## Lähteet
Operaatio Ave Maria (elokuva)

**Operaatio Ave Maria** () on vuonna 2026 ensi-iltansa saanut yhdysvaltalainen tieteiselokuva. Sen on ohjannut Phil Lord ja Christopher Miller. Elokuva kertoo avaruusaluksessa ilman muistikuvia heräävästä Ryland Gracesta, joka ei tiedä mitä on tapahtunut, mutta alkaa vähitellen muistaa tehtäväänsä.

## Näyttelijät

## Lähteet

## Aiheesta muualla
*
Emerik Korhonen

**Emerik Korhonen** (1889 – 29. tammikuuta 1916) oli suomalainen maastohiihtäjä.

Hän voitti hiihdon Suomen-mestaruuden vuonna 1913. Vuoden 1914 SM-kilpailuissa hän sijoittui kolmanneksi.

## Lähteet
Valkoposkibulbuli

Valkoposkibulbuli (*Pycnonotus leucotis*) on aasialainen varpuslintulaji. Se laskettiin joskus aiemmin valkokorvabulbulin (*Pycnonotus leucogenis*) kanssa samaksi lajiksi.

Väritykseltään valkoposkibulbuli on suurimmaksi osaksi vaalean ruskeanharmaa. Sillä on musta pää ja suuri valkoinen poskilaikku. Alaperä on kirkkaan keltainen. Se on noin 17,5-19 cm pitkä nokasta keskipitkän pyrstön kärkeen ja painaa noin 18-35 grammaa, hieman alalajista riippuen. 

## Lemmikkinä
Valkoposkibulbulia pidetään lemmikkinä useissa maissa, myös Suomessa. Se ei kuulu CITES-säätelyn piiriin, joten Suomen sisäisessä kaupankäynnissä ja pesityksessä se ei tarvitse alkuperätodistusta. EU-jäsenvaltioista, Sveitsistä tai Norjasta maahantuodessa sillä on oltava pysyvä tunnistemerkintä (eli siru tai umpirengas) sekä eläinlääkärin todistus linnun terveydestä. EU:n ulkopuolelta tuotaessa säädökset ovat paljon tiukemmat.

## Lähteet
Palokynsikäs

**Palokynsikäs** (*Lyophyllum anthracophilum*) on kynsikkäiden sukuun kuuluva laji. Lakki on kupera ja sen reunat ovat litteät tai painuneet. Lakin väri on tummanruskea ja se on leveimmillään 3 cm. Kanta on hoikka, sileäpintainen, harmaa tai ruskehtava. Malto on ohut. Sienessä on jauhoinen tuoksu, joka tuntuu parhaiten murskatuista sienistä. Sitä esiintyy usein maalla, joka on palanut vaikka metsäpalon seurauksena. Itiöemät tulevat esiin parhaiten syksyllä ja talvella.

## Lähteet

## Aiheesta muualla
* Laji.fi: Palokynsikäs (''Lyophyllum anthracophilum'')
* UniProt: Taxonomy - ''Tephrocybe anthracophila'' 
* Global Biodiversity Information Facility (GBIF): ''Lyophyllum anthracophilum''
Suffren (1791)

**Suffren** oli Ranskan laivaston vuonna 1788 vesillelaskettu 74-tykkinen Téméraire-luokan linjalaiva.

## Valmistus

Alus tilattiin Brestin telakalta, missä köli laskettiin 15. tammikuuta 1789. Alus laskettiin vesille 31. toukokuuta 1791 ja otettiin palvelukseen joulukuussa 1792.

## Palvelus
Alus nimettiin uudelleen 20. toukokuuta 1795 *Redoutableksi*. Britannian kuninkaallinen laivasto valtasi aluksen 21. lokakuuta 1805 Trafalgarin taistelussa. Se upposi hinauksessa seuraavana päivänä myrskyssä.

## Lähteet
*

### Viitteet
Akdepe

**Akdepe** on kaupunki ja samannimisen piirikunnan hallinnollinen keskus Daşoguzin maakunnassa Turkmenistanissa. Se sijaitsee 58 kilometriä Daşoguzista luoteeseen. Vuoden 2022 väestönlaskennan mukaan kaupungissa oli 28&nbsp;045 asukasta.

Paikkakunta tunnettiin neuvostoaikana Leninin taajamana. Se sai takaisin entisen nimensä vuonna 1993. Akdepestä tuli kaupunki vuonna 2016.

Kaupungissa toimii puuvillanpuhdistamo ja mattokutomo. Piirikunnan maatalous on erikoistunut puuvillan ja viljan viljelyyn, karjanhoitoon ja silkinviljelyyn.

## Lähteet
Burj Al Babas

**Burj Al Babas** on hylätty asuinalue Turkissa lähellä Mudurnun kylää ja Mustaamerta. Sinne on rakennettu 587 keskeneräistä ja lähes identtistä pientä linnaa, joiden oli tarkoitus houkutella ostajia erityisesti Arabian niemimaan seudulta.

## Suunnitelma
Projektia markkinoitiin ylellisenä lomakohteena alueella, jossa oli ennestään kylpylähotelleja ja jonne valmistuisi lisää palveluita. Suunnitelmana oli rakentaa yli 700 asuttavaa goottityylistä linnaa*,* jotka sisältäisivät ylellisiä mukavuuksia, kuten poreammeen.  

## Rakentaminen
Rakentaminen alkoi vuonna 2014 ja rakennuttajana toimi turkkilainen Sarot Properties Group, joka hakeutui konkurssiin vuonna 2018. Talot eivät valmistuneet asuttavaan kuntoon ja alue hylättiin. Rakennusvaiheessa rakennuttajien epäiltiin rikkovan ympäristönsuojelulakeja ja vuonna 2025 syyttäjät nostivat kanteen petoksesta.

## Lähteet
Muurmannin rannikko

**Muurmannin rannikko** () on Barentsinmeren rannikko Venäjän Murmanskin alueella. Sen rajana on lännessä Norjan ja Venäjän rajalla sijaitseva Vuoremijoki ja idässä Kuolan niemimaasta työntyvä Pyhäniemi (*Svjatoi Nos*), joiden välillä on yli 350 kilometriä matkaa. Rannikolla on useita vuonoja tai vuonomaisia lahtia, kuten Kuolanvuono ja Muotkavuono. Suurin saari rannikolla on Kildin. Pyhäniemen itäpuolelta katsotaan alkavan sekä Vienanmeren että Turjanrannan (*Terski bereg*).

Rannikko oli suurelta osin asumaton ennen 1800-luvun loppupuolta. Vuonna 1868 keisari Aleksanteri II myönsi kahdeksan vuoden verovapauden rannikolle asettuville uudisasukkaille. Uudisasukkaat olivat taustaltaan venäläisiä, karjalaisia, suomalaisia, norjalaisia ja saamelaisia. Vuonna 1889 rannikolla asui 176 suomalaista, 125 venäläistä, 72 karjalaista, 36 norjalaista, 20 saamelaista sekä kuusi muiden kansallisuuksien edustajia (virolaisia, ruotsalaisia ja saksalaisia). Suomalaiset ja norjalaiset asettuivat lähinnä rannikon länsiosaan, jonne syntyivät muun muassa Kervannon, Maattivuonon, Uuran ja Vaitolahden kylät.

1900-luvun alkupuolella alueen venäläinen väestö alkoi kasvaa, ja vuonna 1911 venäläiset muodostivat noin puolet väestöstä. Vuonna 1916 rannikolle perustettiin Romanov-na-Murmanen kaupunki, jonka nimi muutettiin seuraavana vuonna Murmanskiksi. Osa rannikosta kuului maailmansotien välisenä aikana Suomelle osana Petsamoa.

## Lähteet
Ilmaiskut Kiovaan 31. heinäkuuta 2025

Venäjä hyökkäsi 30.-31. heinäkuuta välisenä yönä 2025 lukuisilla risteilyohjuksilla ja räjähdedrooneilla Ukrainaan pääkohteenaan Kiova. Ilmaiskujen seurauksena kuoli 32 ihmistä, joista viisi oli lapsia. Lisäksi ainakin 170 ihmistä haavoittui, ja heistä 12 oli lapsia. Tapahtuma oli Venäjän hyökkäyssodan 2022– kolmanneksi eniten siviilejä tappanut hyökkäys vuonna 2025 ja vuoden vakavin Kiovaan kohdistunut hyökkäys. 


Destructions in Kyiv after Russian attack, 2025-07-31 (001).webm|Pelastustyöntekijät kantavat kerrostaloiskussa haavoittunutta uhria (video).
31 July 2025 photos in Kyiv, Ukraine of emergency restoration work at the sites affected by yesterday’s attack on July 30, 2025 - 3.jpg|Pelastustyöntekijät kantavat heinäkuun 30.-31. päivän ohjuisiskussa kuollutta vainajaa.
Destructions in Kyiv after Russian attack, 2025-07-31 (65).jpg|Toinen ilmaiskujen kohteeksi joutunut asuinrakennus.

## Lähteet

## Aiheesta muualla
Conway (Pennsylvania)

**Conway** on kunta Beaverin piirikunnassa Pennsylvanian osavaltiossa Yhdysvalloissa.

Ensimmäinen eurooppalaistaustainen asukas alueella oli John McKee, joka ylennettiin kenraaliksi ansioistaan itsenäisyyssodassa. Conwayssa toimi lentokenttä vuosina 1920–1961

## Lähteet
Anders Magnus Strinnholm

**Anders Magnus Strinnholm** (25. marraskuuta 1786 Uumaja – 18. tammikuuta 1862) oli ruotsalainen historioitsija. Hän opiskeli Uppsalan yliopistossa historiaa ja klassisia kieliä, mutta joutui keskeyttämään opintonsa rahanpuutteen vuoksi. Tukholmaan muutettuaan Strinnholmm elätti itsensä kirjoittamalla historiakirjoja. Hänet oli Ruotsin akatemian jäsen vuodesta 1838.
## Julkaisuja
* *Svenska folkets historia under konungarne af Vasaätten* (kolme osaa, 1819–1823)
* *Svenska folkets historia från äldsta till närwarande tider* (viisi osaa, 1834–1854)
* *Sveriges historia i sammandrag* (kolme osaa, 1857–1860)
## Lähteet
Helmenkalastuspolku

**Helmenkalastuspolku** on kulttuuriperintökohde Bahrainissa. Se on Unescon maailmanperintökohde nimellä "Helmenkalastus, saaren talousperinnön esittely", mutta paikalliset kutsuvat sitä Helmenkalastuspoluksi.

Kohde koostuu seitsemästätoista rakennuksesta Al-Muharraqin kaupungissa, kolmesta avomerellä sijaitsevasta helmisimpukkaviljelmästä, osasta merenrantaa ja Qal’at Bu Mahirin linnoituksesta Muharraqin saaren eteläkärjessä, josta veneet aikoinaan lähtivät simpukkaviljelmille. Suojeltuihin rakennuksiin kuuluu varakkaiden kauppiaiden asuntoja, kauppoja, varastoja ja moskeija. Kohde on viimeinen jäljellä oleva täydellinen esimerkki helmenkalastuksen kulttuuriperinteestä ja sen tuottamasta vauraudesta aikana, jolloin kauppa hallitsi Persianlahden taloutta (100-luvulta 1930-luvulle, jolloin Japani kehitti helmenviljelytekniikan). Se on myös erinomainen esimerkki meren luonnonvarojen perinteisestä hyödyntämisestä ja ihmisen vuorovaikutuksesta ympäristön kanssa, mikä muovasi sekä saaren yhteiskunnan taloutta että kulttuuri-identiteettiä.

## Lähteet
Charles Magnusson

**Charles Magnusson** (26. tammikuuta 1878 Göteborg – 18. tammikuuta 1948 Tukholma) oli ruotsalainen elokuvatuottaja. Hän johti vuosina 1909–1928 AB Svenska Biografteaternia, josta vuonna 1919 muodostui Svensk Filmindustri. Magnusson panosti pohjoismaiseen kirjallisuuteen perustuviin Victor Sjöströmin ja Mauritz Stillerin ohjauksiin.
## Lähteet

## Aiheesta muualla
Greta Stave

**Greta Elisabet Stave** (20. syyskuuta 1896 Malmö – 18. tammikuuta 1983 Tukholma) oli ruotsalainen näyttelijä. Hän esiintyi vajaassa parissakymmenessä elokuvassa vuosina 1939–1959.
## Lähteet

## Aiheesta muualla
Şabat

**Şabat** on kaupunki ja samannimisen piirikunnan hallinnollinen keskus Daşoguzin maakunnassa Turkmenistanissa. Se sijaitsee 15 kilometriä Daşoguzista itään. Vuoden 2022 väestönlaskennan mukaan kaupungissa oli 19&nbsp;392 asukasta.

Paikkakunta tunnettiin neuvostoaikana Täzebazarin taajamana. Se sai vuonna 1993 nimen Nyýazow. Vuonna 2016 siitä tuli kaupunki, joka nimettiin Şabatiksi vuonna 2022.

Şabatissa toimii maatalouskoneiden korjauspaja sekä kevyttä ja elintarviketeollisuutta. Piirikunnan maatalous on erikoistunut puuvillan ja viljan viljelyyn, karjanhoitoon ja silkinviljelyyn.

## Lähteet
Albert von Koelliker

**Rudolf Albert von Koelliker** tai **Kölliker** (1817–1905) oli sveitsiläinen anatomi ja eläintieteilijä. Hän oli ensin fysiologian ja vertailevan anatomian ylimääräisenä professorina Zürichin yliopistossa, sitten vakinaisena Würzburgin yliopistossa. Hän edisti varsinkin normaalin kudosopin sekä embryologian kehittymistä. Hän julkaisi runsaasti eläintiedettä ja kehitysoppia koskevia teoksia.

## Julkaisut
* *Handbuch der Gewebelehre* (6. p. 3 nid. 1880–1901)
* *Mikroskopische Anatomie und Gewebelehre des Menschen* (1850–1854)
* *Entwickelungsgeschichte des Menschen und der höheren Tiere* (2. p. 1876) 

## Lähteet

## Aiheesta muualla
Love Me Land

**Love Me Land** on ruotsalaislaulaja Zara Larssonin kappale hänen kolmannelta studioalbumilta *[[Poster Girl]]* (2021). Kappale julkaistiin TEN Music Groupin ja Epic Recordsin kautta albumin toisena singlenä 10. heinäkuuta 2020. Sitä on kuvailtu ”sykkiväksi, täynnä asennetta olevaksi tanssipop-kappaleeksi”. 

Kappaleen musiikkivideo kuvattiin Ruotsissa ja sen on ohjannut Viivi Huuska.

## Kappaleet

## Lähteet
Duguay-Trouin

**Duguay-Trouin** tarkoittaa muun muassa seuraavia:

* René Duguay-Trouin (1673–1736), ranskalainen meriupseeri

;Ranskan merivoimat
* Duguay-Trouin (1788), 1788 vesille laskettu Téméraire-luokan linjalaiva
* Duguay-Trouin (1800), 1800 vesille laskettu Téméraire-luokan linjalaiva
* Duguay-Trouin (1813), 1813 vesille laskettu Téméraire-luokan linjalaiva
* FS Duguay-Trouin (1877), 1877 vesille laskettu risteilijä
* FS Duguay-Trouin (D611), 1975 palvelukseen otettu Tourville-luokan hävittäjä
* Duguay-Trouin-luokka, 1920-luvun alussa valmistetun kolmen risteilijän alusluokka
** FS Duguay-Trouin (1923), Duguay-Trouin-luokan kevyt risteilijä
* Duguay-Trouin (S636), Ranskan laivaston Suffren-luokan ydinsukellusvene
Wallis Grahn

**Wallis Grahn** (13. helmikuuta 1945 Tukholma – 18. tammikuuta 2018 Tukholma) oli ruotsalainen näyttelijä. Hänen tunnetuimpia roolejaan oli epäonninen kylmäkkö Gerd *[[Varustamo (televisiosarja)|Varustamossa]]*. Grahn työskenteli vuosina 1980–2005 Malmön kaupunginteatterissa.
## Rooleja
* *[[Pekka Töpöhäntä (elokuva)|Pekka Töpöhäntä]]* (1997) – Vanha-Maijan ruotsinkielinen ääni
* *[[Babels hus]]* (1981) – sairaanhoitaja
* *[[Kissanviiksiä ja herneitä]]* (1986) – ystävätär
* *[[Roseanna]]* (1993) – Göta Isaksson
* *[[Peppi Pitkätossu (animaatioelokuva)|Peppi Pitkätossu]]* (1997) – Rouva Rissasen ruotsinkielinen ääni
## Lähteet

## Aiheesta muualla